Greene County Bankin ryöstö

Greene County Bankin ryöstö, jota yleisemmin kutsutaan Springfieldin pankkiryöstöksi, oli Jim Lowrie Gangin suorittama ryöstö, jonka kohteena kyseenomainen springfieldiläinen pankki oli. Jengin kolme jäsentä astuivat myöhään iltapäivällä yksitellen pankkiin, ja King Callahanin ammuttua pankin vartijaa haulikolla, John Isbell ja Jim Lowrie liittyivät mukaan. Ryöstö päättyi jengille kohtalokkaasti, kun pankin saartoivat Springfieldin viranomaiset sekä muutama Pinkerton-etsivätoimiston agentti. Ryöstöä seurasi suuri tulitaistelu Jim Lowrien ja hänen saartajiensa välillä, jossa apulaissheriffi Bobby Winston sai osuman jalkaansa ja Hugo Thompsonia ammuttiin kiväärillä päähän. Sheriffi kuoli osumaan välittömästi. Ryöstö päättyi, kun King Callahan karkasi saaliin kanssa kaupungista, John Isbell tuli viranomaisten pidättämäksi ja Pinkerton -agentit Stirling Christmas ja Bill Fordham ampuivat Lowrieta yhteensä neljä kertaa selkään. Pankkiryöstön voidaan sanoa olleen Jim Lowrie Gangin viimeinen ryöstö ja jengin hajoamisen ajankohta.

Tapahtumat
Jim Lowrie Gangin kolme jäsentä suunnittelivat Springfieldin pankkiryöstön viimeiseksi keikakseen Missourissa, jonka jälkeen heidän oli määrä karata saaliineen länteen noutamaan Utahin osavaltiossa odottavia kultaharkkoja, jotka he olivat aikaisemmassa junaryöstössä onnistuneet varastamaan. John Isbellin suunnitelmana oli jäädä viettämään sen jälkeen eläkepäiviään, kun taas Jim Lowrie ja King Callahan haaveilivat rikosten jatkamisesta villissä lännessä.

Samaan aikaan sheriffi Hugo Thompson, apulaissheriffi Bobby Winston ja heidän paikalleen kutsumat Pinkerton-agentit, Stirling Christmas, Clarence Hope ja Bill Fordham olivat kerääntyneet sheriffin toimistolle suunnittelemaan seuraavaa liikettään.

Lowrie ja kumppanit ratsastivat tavallisia, lainkuuliaisia kansalaisia esittäen Bullingerin kaupunkiin ja siirtyivät yksitellen Greene County Bankin sisälle. King Callahan astui sisälle viimeisenä, ja suuntasi suoraan tiskille. Paikalla ollut aseistettu vartija, Larry Ford, hätääntyi vaarallisten oloisten miesten epäilyttävästä läsnäolosta, jolloin Callahan joutui suunnitelmien vastaisesti ampumaan häntä haulikollaan. Pian tämän jälkeen Lowrie ja Isbell paljastivat omat aseensa ja pankkiryöstö alkoi.